พูดตามตรงว่าเดินวนอยู่8รอบตัดสินใจอยู่นานจะกินดีไม่กินดี เพราะกลัวว่าอาหารจะแพงเกินเหตุ เห็นว่าเป็น iron chef ก้อกลัวใจ แต่ด้วยความที่ร้านเนืองแน่นด้วยผู้คน อีกทั้งลองเดินเข้าไปดูเมนูที่หน้าร้านประกอบการตัดสินใจเลย พยักหน้ากับเพื่อนว่า เอาก้อเอาฟร่ะ 555
บรรยากาศร้านไม่ได้หรูหรา แต่ตกแต่งด้วยความเรียบง่าย มีเคาน์เตอร์บาร์น้ำขนาดใหญ่อยู่กลางร้าน จึงอาจดูอึดอัดบ้าง แต่โดยรวมก้อโอเค 
อย่างที่บอกว่า คนในร้านเกือบเต็มทุกโต๊ะกว่าจะเรียกพนักงานมารับออร์เดอร์ได้ก้อลำบากซะหน่อย แต่พนักงานทุกคนดูรู้เลยว่าผ่านการเทรนด์มาอย่างดี เพราะเวลาเสิร์ฟอาหารพนักงานจะพูดชื่อเมนูพร้อมอธิบายวิธีการทานทุกครั้งทุกเมนู อันนี้ขอชมเชย แสดงถึงความใส่ใจในทุกรายละเอียด
อาหารที่สั่งวันนี้เมนูแรกเป็น หมูคลุกฝุ่น โดยส่วนตัวชื่นชอบเมนูนี้เป็นทุนเดิม แต่ที่ทำให้ว้าวคือการจัดวางและตกแต่งอุปกรณ์พรีเซนต์เทชั่น พนักงานอธิบายว่าเป็นการนำหมูไปหมักนมสดเป็นเวลา1คืนจากนั้นนำมาทอดใส่ลองในโหลแก้ว อีกถ้วยคือฝุ่นผงเครื่องปรุง ประกอบด้วยข้าวคั่วพริกป่นและเครื่องเทศต่างๆ พนักงานจะถามว่าให้คลุกเลยไหม ถ้าคลุกเลย พนักงานจะเทผงฝุ่นเครื่องปรุงลงในโหลปิดฝาแล้วเขย่าท่าทางเหมือนการทำคอกเทล โอ๊ยยยยย ยอมเรื่องการสร้างสรรค์ ทำให้เป็นกิมมิคเล็กๆของร้าน ส่วนรสชาติไม่ต้องผิดหวัง อร่อยมาก งามมาก หมูนุ่มมาก คือดีงาม จริงๆ
แซลมอนจี๊ด ถ้าจำชื่อไม่ผิด เป็นการนำเนื้อปลาแซลมอนสดไปหมักเครื่องเทศและสมุนไพรแบบฝรั่ง นำมาม้วนเป็นคำๆ ทานคู่กับเส้นแองเจิ้ลแฮร์ม้วนใส่ช้อนเล็กๆราดไข่ปลาคราเวียร์ดูเลอค่า เวลาทานต้องราดน้ำจิ้ม ซึ่งส่วนตัวมีความรู้สึกคล้ายๆน้ำจิ้มแหนมเนืองผสมกับน้ำจิ้มจิ้มจุ่มแต่ข้นกว่า เพราะเอาเครื่องปรุงไปปั่นให้เนื้อเนียนเข้ากัน รสชาติของแซลมอนจะคล้ายๆแซลมอนรมควันแต่มีกลิ่นเครื่องเทศและสมุนไพรเยอะกว่า น้ำจิ้มแปลกแต่อร่อย ตอนเสิร์ฟพนักงานจะเอาไฮโดรเจนมาราดลงบนจานที่รองด้วยหินทำให้มีควันพวยพุ่งออกมา สามารถถ่ายวีดีโอเก็บไว้เป็นที่ระลึกได้
แกงเหลืองขาหมู เสิร์ฟมาพร้อมข้าวสวยร้อนๆ รสชาติจัดจ้าน แต่ไม่เผ็ดมาก สำหรับคอแกงเหลืองอาจผิดหวังนิดหน่อยเพราะความเผ็ดเค้าปรับมาเป็นแบบกลางๆคงเผื่อขายชาวต่างชาติด้วย เพราะแอบเห็นว่ามีชาวต่างชาติอยู่หลายโต๊ะเช่นกัน แต่สำหรับผมที่ไม่ทานเผ็ดถือว่าเป็นโอกาสอันดีเลยทีเดียว  เนื้อขาหมูมาแบบชิ้นใหญ่ๆเปื่อยนุ่มละมุนลิ้นมาก อร่อยๆ
แองเจิ้ลแฮร์ซีฟู้ดผัดซอสเอกซ์โอ คุ้มค่ามาก เครื่องแน่นสุดพลัง ทั้งปลาหมึก เนื้อปูเป็นก้อนๆ กุ้งตัวใหญ่ รสชาติกลางๆ แต่ด้วยความที่เป็นแองเจิ้ลแฮร์เส้นเล็กๆนุ่มๆทำให้รสชาติซึมผ่านไปได้อย่างทั่วถึง นับว่าเยี่ยมยอดมาก 